# Restaurant Eugènia

El Restaurant Eugènia és un restaurant de Cambrils, Costa Daurada. Fundat el 1971 per Josep Pedrell provinent d'una família de restauradors cambrilenca: “els Gatell”. Regentat fins al seu tancament el març del 2010, per la tercera generació d'aquesta família, Josep Pedrell i la seva esposa Eugènia Rigual Clanxet. El restaurant s'ha caracteritzat per la cuina catalana clàssica i de mercat, introduint-hi elements de cuina d'autor.

## Història

La saga dels Gatell s'inicia l'any 1914 amb l'avi dels darrers restauradors. Amb els anys, d'aquell primer cafè en van arribar a néixer tres restaurants: Can Gatell (Rodolfo Font), Casa Gatell (Joan Pedrell) i Restaurant Eugènia (Josep Pedrell). Josep Font Alterats va fundar l'any 1914 un negoci de barberia, fonda, cafè i restaurant. Era fill de Josep Font Gatell, d'aquí el popular nom de Gatell. El cafè l'anomenaren, “Cafè Gatell” o “Can Gatell”.
Als anys 20, la família Gatell va deixar la barberia i el cafè-fonda-restaurant es convertí en el més gran i important de Cambrils. A la dècada dels 50, aquell pioner establiment es dividí en dues meitats. Els pares de Josep Pedrell deixaren el cafè al seu oncle (Rodolfo Font) per quedar-se amb la fonda-restaurant. Però als anys 60 van deixar la fonda per quedar-se definitivament amb el restaurant. Així van sorgir Casa Gatell (per a Joan i Josep Pedrell) i Can Gatell (per a Rodolfo Font). Arribats als 70, Josep Pedrell i el seu germà Joan, van voler seguir camins diferents i van jugar-se a sorts el negoci familiar. Joan Pedrell va guanyar quedant-se, per tant, el restaurant Casa Gatell. Així que Josep Pedrell va fundar el 1971 el restaurant Eugènia de Cambrils, a pocs metres de l'antic Cafè Gatell. El seu bagatge com a restaurant finalitza el 23 de març de 2010 quan tanca definitivament les seves portes.

## Reconeixements

* 1980-1990. Una estrella Guia Michelin
Ha estat mereixedor per la seva labor culinària de medalles, títols i trofeus, entre els quals es troben:
* 1977. Trofeo Internacional de Turismno y Hostelería
* 1984 Trofeo Gastronómico Internacional Europa 84
* 1985 Premio Master de Popularidad
* 1985 Cordón de Plata Gastronómico
* 1987 Mejor servicio de Catalunya
* Grande Maitre dans l'Art Culinaire de l'Aquitaine, concedit per la Cámara de Industria y Comercio de Burdeos
* Diploma turístic de Catalunya
* Diploma Grande Maestre, Orden de Caimada

## Referències

* ↑ Carbajo, Miguel. Miscelánea de la gastronomía y de los grandes restauradores. Madrid: Impr. Pedro Martín Moreno, 1990, p. 167. ISBN 8440468350.
* 1 2 Bellmunt, Èlia «Entrevista a Joan Pedrell amb motiu dels 90 anys de Can Gatell». Revista Cambrils, 3-2005, pàg. 48-49.
* ↑ Puigdengoles, Rafel «El binomi Cambrils-Gastronomia». Onades, 6-1988, pàg. 8-10.
* ↑ Llovell, Fèlix «Comer exquisitamente en las comarcas tarraconenses». Guía Gastronómica. Diari de Tarragona, 5-1987, pàg. 4-7.
* ↑ Ansón, R. «Los Gatell en Cambrils». Tiempo, núm. 272, 27 juliol - 2 agost 1987.
* ↑ Llovell, Fèlix «Comer exquisitamente en las comarcas tarraconenses». Guía Gastronómica, 5-1987, pàg. 4-7.
* ↑ Llovell, Fèlix «Comer exquisitamente en las comarcas tarraconenses». Guía gastronómica. Diari de Tarragona, 5-1987, pàg. 4-7.
* ↑ «Restaurante Eugenia SA» (en castellà). e-informa, 02-01-2013. [Consulta: 5 abril 2016].
* ↑ «La Saga de restaurantes una estrella Michelin en la Guía España-Portugal 1929-2016» (en castellà). Colección Guías Michelín, 05-04-2016. [Consulta: 5 abril 2016].
* ↑ Carbajo, Miguel. Miscelánea de la gastronomía y de los grandes restauradores (en castellà). Madrid: Imp. Pedro Martín Moreno, 1990, p. 167. ISBN 8440468350.